
తెలంగాణ ప్రభుత్వం ప్రతిష్టాత్మకంగా చేపట్టిన హరిత హారం ప్రాజెక్ట్లో మరొక ముందడుగు ‘సీడ్ బాంబింగ్’. కర్ణాటకలో అత్యంత ప్రభావవంతంగా చేపట్టిన ‘సీడ్ బాంబింగ్’ లేదా ‘సీడ్ బాల్స్’గా పిలవబడే ప్రయోగాన్ని తెలంగాణ రాష్ట్రం కూడా తన ప్రతిష్టాత్మక హరిత హారం ప్రాజెక్ట్లో అమలు చేయడం ముదావహం.‍ ఈ ప్రయోగంలో భాగంగా సేంద్రియ ఎరువులతో కూడిన సారవంతమైన మట్టిని ముందుగా నీటితో తడిపి ఒక బంతి లాగా చేసి సేకరించిన విత్తనాలను అందులో జాగ్రత్తగా కూరుతారు. ఇలా తయారు చేసి ఉంచిన మట్టి బంతులను వర్షాకాలం ఆరంభ రోజులలో ఒక పద్ధతి ప్రకారం ఎంపిక చేసిన ఊసర క్షేత్రాలలో, బంజరు భూములలో, వృక్షాలు తక్కువగా ఉన్న అటవీ ప్రాంతాలలో, అటవీ విస్తీర్ణం తక్కువగా వున్న కొండ ప్రాంతాలలో జాగ్రత్తగా జార విడుస్తారు. ఈ సీడ్ బాల్స్ అన్నీ కూడా వర్షానికి తడిసి ఆయా నేలలకు అంటుకుని మొలకెత్తుతాయి. ఈ ప్రయోగం వల్ల పెద్ద ఎత్తున మొక్కల పెంపకాన్ని సహజసిద్ధంగా చేపట్టవచ్చు. అయితే ఈ ప్రయోగంలో ఉపయోగించే మొక్కల ఎంపిక, ఆయా నేలల స్వభావాన్ని బట్టి ప్రయోగవిధానాన్ని అన్వయించే విధివిధానాల రూపకల్పన అనేది వృక్షశాస్త్ర నిపుణుల పర్యవేక్షణలో చేపట్టాలి. తెలంగాణలోని వివిధ విశ్వవిద్యాలయాలలోని వృక్ష శాస్త్ర ఆచార్యుల పర్యవేక్షణలో ఆయా ప్రాంత భౌగోళిక స్వభావానికి అనుగుణంగా దేశీయ వృక్షజాతులను అభివృద్ధి చేయాలి. అందువల్ల దేశీయ అటవీ సంపద వృద్ధి చెంది ఫలితంగా వర్షపాతం పెరగడమే కాకుండా నదుల పరివాహ ప్రాంతం కూడా పెరుగుతుంది. క్రమక్రమంగా జీవ వైవిధ్యత పెరిగి మన రాష్ట్రంలో వాతావరణ సమతుల్యత పెరుగుతుంది.- ఎ.నరసింహమూర్తి, ఎన్. వేణుమాధవ్, శాతవాహన యూనివర్సిటీ

telamgaana prabhutvam pratishtaatmakamgaa chepattina harita haaram praajectlo maroka mundadugu ‘seed bambing’. karnaatakalo atyanta prabhaavavantamgaa chepattina ‘seed bambing’ leda ‘seed balls’gaa pilavabade prayogaanni telamgaana rashtram kuudaa tana pratishtaatmaka harita haaram praajectlo amalu cheyadam mudavaham.‍ ee prayogamlo bhagamga sendriya eruvulatho kuudina saaravantamaina mattini mundugaa neetitho tadipi oka banti laga chesi sekarinchina vittanaalanu andulo jaagrattagaa kuurutaaru. ilaa tayaaru chesi unchina matti bantulanu varshaakaalam aarambha rojulalo oka paddhati prakaaram empika chesina oosara kshetraalalo, banjaru bhoomulalo, vrukshaalu takkuvagaa unna atavi praantaalalo, atavi vistiirnam takkuvagaa vunna konda praantaalalo jaagrattagaa jaara vidustaaru. ee seed balls annee kuudaa varshaaniki tadisi aayaa neelalaku antukuni molakettutaayi. ee prayogam valla pedda ettuna mokkala pempakaanni sahajasiddhamgaa chepattavachhu. ayithe ee prayogamlo upayoginche mokkala empika, aayaa neelala swabhaavaanni batti prayogavidhaanaanni anvayinche vidhividhaanaala roopakalpana anedi vrukshashaastra nipunula paryavekshanhalo chepattali. telangaanaloni vividha vishwavidyaalayaalaloni vruksha saastra aachaaryula paryavekshanhalo aayaa praanta bhougolika swabhaavaaniki anugunamgaa desheeya vrukshajaatulanu abhivruddhi cheyali. anduvalla desheeya atavi sampada vruddhi chendi phalitamgaa varshapaatam peragadame kakunda nadula pariwaha praantam kuudaa perugutundi. kramakramangaa jeeva vaividhyata perigi mana rashtramlo vaataavarana samatulyata perugutundi.- e.narasimhamoorthy, en. venumadhav, saatavaahana university